एयर इंडिया अमेरिका जाने वाली चुनिंदा उड़ानों में 15 मई से प्रीमियम इकोनॉमी क्लास शुरू करेगी
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar  गोवा पुलिस ने नीदरलैंड की एक महिला पर्यटक पर हमला करने के आरोप में एक होटल के कर्मचारी को गिरफ्तार किया है, जो उत्तराखंड का रहने वाला है।
एयर इंडिया अमेरिका जाने वाली चुनिंदा उड़ानों में 15 मई से यात्रा के लिए प्रीमियम इकोनॉमी क्लास शुरू करेगी। यह क्लास शुरू में बेंगलुरु-सैन फ्रांसिस्को, मुंबई-सैन फ्रांसिस्को और मुंबई-न्यूयॉर्क रूट पर बोइंग 777-200LR प्लेन से संचालित होने वाली फ्लाइट्स में उपलब्ध होगी।
आज की अन्य बड़ी खबरें...
पाकिस्तान के कराची में भगदड़ से 12 की मौत; गरीबों को फ्री राशन बांटने के दौरान हादसा
पाकिस्तान के कराची शहर में शुक्रवार को भगदड़ में 12 लोगों की मौत हो गई। घटना एक फैक्ट्री के परिसर में हुई। यहां गरीबों के लिए रमजान के दौरान खाने का सामान और दूसरी चीजें बांटी जा रहीं थीं। मारे गए लोगों में 8 महिलाएं और 3 बच्चे शामिल हैं। जानकारी के मुताबिक- मौके पर पुलिस भी मौजूद थी, लेकिन भगदड़ मचते ही वो मौके से भाग गई।
बेंगलुरु साई हॉस्टल के वॉशरूम में गर्ल्स का वीडियो बनाने का आरोप, जांच कमेटी बनाई
बेंगलुरु के स्पोर्ट्स अथॉरिटी ऑफ इंडिया के गर्ल्स हॉस्टल में लड़की का वीडियो बनाने का मामला सामने आया है।शिकायत के बाद अधिकारियों ने जांच कमेटी बनाकर मामले की छानबीन शुरू कर दी है। वहीं आरोपी छात्रा के खिलाफ मामला भी दर्ज किया गया है। उसे सस्पेंड कर हॉस्टल से निकाल दिया गया है।
निचली कोर्ट ने मनीष सिसोदिया की जमानत अर्जी खारिज की, दिल्ली आबकारी नीति केस
दिल्ली की निचली कोर्ट ने शुक्रवार को दिल्ली आबकारी नीति केस में तिहाड़ जेल में बंद आप नेता मनीष सिसोदिया की जमानत अर्जी खारिज कर दी। सिसोदिया निचली अदालत के फैसले के खिलाफ दिल्ली हाईकोर्ट में अपील करेंगे। इस केस में सिसोदिया को 26 फरवरी को CBI ने गिरफ्तार किया था।
PM मोदी की डिग्री की डिटेल देने का आदेश रद्द, कोर्ट ने केजरीवाल पर पच्चीस हजार रुपए जुर्माना लगाया
गुजरात हाईकोर्ट के सिंगल जज जस्टिस बीरेन वैष्णव ने चीफ इनफॉर्मेशन कमिश्नर (CIC) के 2016 में दिए गए आदेश को रद्द कर दिया। इस आदेश में पीएमओ के जन सूचना अधिकारी (PIO) और गुजरात यूनिवर्सिटी और दिल्ली यूनिवर्सिटी के PIO को मोदी की ग्रेजुएशन और पोस्ट ग्रेजुएशन डिग्री की डिटेल पेश करने के निर्देश दिए गए थे। कोर्ट ने विशेष रूप से आप नेता और दिल्ली के CMअरविंद केजरीवाल पर पच्चीस हजार रुपए का जुर्माना भी लगाया, जिन्होंने PM के डिग्री सर्टिफिकेट्स की डिटेल मांगी थी। यह पैसा गुजरात राज्य विधिक सेवा प्राधिकरण के पास जमा किया जाएगा। पढ़ें पूरी खबर...
दिल्ली के रोहिणी कोर्ट की चौथी मंजिल से युवक कूदा, अस्पताल में मौत
दिल्ली के रोहिणी कोर्ट की चौथी मंजिल से शुक्रवार को एक युवक कूद गया। पुलिस के मुताबिक शख्स की पहचान दलजीत के रूप में हुई है। सूचना मिलने पर पुलिस मौके पर पहुंची और उसे अस्पताल में भर्ती कराया। बाद में उसकी मौत हो गई। पुलिस ने प्रारंभिक जांच में कहा है कि वह व्यक्ति डिप्रेशन का शिकार था। 
अहमदाबाद में PM मोदी के खिलाफ पोस्टर लगाने वाले 8 AAP कार्यकर्ता गिरफ्तार
गुजरात के अहमदाबाद में शुक्रवार को PM नरेंद्र मोदी के खिलाफ पोस्टर लगाने वाले 8 लोगों को गिरफ्तार िकया गया। ये गिरफ्तारियां आम आदमी पार्टी (AAP) के पोस्टर कैंपेन शुरू होने के एक दिन बाद हुई हैं। अहमदाबाद पुलिस ने बताया कि PM मोदी के खिलाफ शहर में जगह-जगह पोस्टर लगाए गए थे। केस दर्ज कर लिया गया है। गुजरात के AAP चीफ इसुदान गढ़वी ने कहा िक हमारे पार्टी वर्कर्स को गिरफ्तार किया गया। भाजपा तानाशाही कर रही है, ये गिरफ्तारियां दिखाती हैं कि भाजपा डरी हुई है। पढ़ें पूरी खबर...
बुलंदशहर में मकान में ब्लास्ट, 4 की मौत:खेत में बने मकान में केमिकल बना रहे थे, शवों के उड़े चीथड़े
बुलंदशहर में एक मकान में ब्लास्ट हो गया। हादसे में 4 लोगों की मौत हो गई है। हादसा शुक्रवार दोपहर करीब 12 बजे हुआ है। ​​​बताया जा रहा है कि मकान खेतों के बीच में बना था। इसमें केमिकल बनाया जा रहा था। घटना नगर कोतवाली क्षेत्र के नया गांव में हुई है। पढ़ें पूरी खबर...
दिल्ली में मॉस्किटो क्वाइल के धुएं से घुटा दम, परिवार के 6 लोगों की मौत
पूर्वी दिल्ली के शास्त्री पार्क इलाके में मॉस्किटो क्वाइल के धुएं से दम घुटने के चलते एक ही परिवार के 6 लोगों की मौत हो गई। डीसीपी उत्तर पूर्व ने जानकारी दी है कि रात में परिवार मॉस्किटो क्वाइल जलाकर सोया था और सुबह सभी मृत पाए गए। कहा जा रहा है कि मास्किटो क्वाइल से निकलने वाले कार्बन मोनोऑक्साइड को रातभर सांस के साथ अंदर लेने के कारण यह हादसा हुआ।
गोवा में विदेशी महिला पर हमला करने वाला होटल का कर्मचारी गिरफ्तार
गोवा पुलिस ने नीदरलैंड की एक महिला पर्यटक पर हमला करने के आरोप में एक होटल के कर्मचारी को गिरफ्तार किया है, जो उत्तराखंड का रहने वाला है। पुलिस अधीक्षक (उत्तरी गोवा) निधिन वलसन ने पत्रकारों को बताया कि आरोपी ने होटल परिसर में उसके किराए के टेंट में जबरन घुसकर मारपीट की, जब वह चिल्लाने लगी तो आरोपी ने उसे पकड़ने की कोशिश की और धमकी दी।
इतना ही नहीं, जब एक स्थानीय व्यक्ति ने ने महिला को बचाने की कोशिश की तो आरोपी ने चाकू से उस पर भी हमला कर दिया। पुलिस ने चाकू भी बरामद कर लिया है। आरोपी के खिलाफ विभिन्न धाराओं के तहत मामला दर्ज किया है।
चिली के सैंटियागो में भूकंप के झटके
चिली के सैंटियागो में भूकंप के झटके महसूस किए गए। रिक्टर स्केल पर इसकी तीव्रता 6.2 मापी गई है। फिलहाल किसी तरह के नुकसान की कोई खबर नहीं है।
चीनी लोन ऐप से जुड़े खातों के 106 करोड़ रुपए जब्त
प्रवर्तन निदेशालय (ED) ने मोबाइल ऐप के जरिए कर्ज बांटने वाली चीन कंपनियों से जुड़े पेमेंट प्लेटफॉर्म और बैंक खातों में मौजूद करीब 106 करोड़ रुपए की राशि जब्त की है। ये पैसा रेजरपे, कैशफ्री, पेटीएम, पेयू एवं ईजबज जैसे पेमेंट प्लेटफॉर्म के साथ खोले गए कॉमर्शियल अकाउंट्स और कई बैंक खातों में रखा गया था। ED चीनी नागरिकों के नियंत्रण वाले इन मोबाइल ऐप्स पर ऑनलाइन कर्ज देकर लोगों को परेशान करने के आरोपों से जुड़े मामलों की जांच कर रहा है।
इंदौर में तेज रफ्तार कार ने लोगों को रौंदा, दो की मौत; भीड़ ने ड्राइवर को जमकर पीटा
इंदौर में तेज रफ्तार कार ने आधा दर्जन से ज्यादा लोगों को रौंद दिया। हादसे में 2 लोगों की मौत हो गई। वहीं 3 से ज्यादा लोग घायल हो गए। हादसे के बाद वहां पर अफरा-तफरी मच गई। भीड़ ने ड्राइवर को पकड़ लिया और उसकी जमकर पिटाई की। वाहन में आग लगाने की कोशिश भी की। पुलिस ने बताया कि कार सवार नशे में थे।
हादसे का CCTV भी सामने आया है। इसमें कार सवार ने बाइक वाले को सबसे पहले टक्कर मारी। इससे वो दूर जाकर गिरा।
घटना बुधवार शाम को पालदा इलाके में शाम 5.30 बजे की है। RTO के आगे तेजाजी नगर चौराहे के पास तेज रफ्तार कार सवार ने लोगों को चपेट में लिया। टक्कर के बाद एक बाइक सवार दूर तक उछल कर गिरा। कार की चपेट में दूसरे लोग भी आ गए। कार में तीन लोग सवार थे। सभी शराब के नशे में थे। पुलिस ने रीवा जिले के कोनिया कलां गांव के रहने वाले श्रवण कुमार (31) को गिरफ्तार कर लिया है। उसके साथी मौका पाकर फरार हो गए। पूरी खबर यहां पढ़ें...